24 से 27 अगस्त तक एग्जाम, एक लाख से ज्यादा पद भरे जाएंगे
बिहार में 1.7 लाख से ज्यादा पदों पर होने वाली शिक्षक भर्ती के लिए एग्जाम डेट की घोषणा कर दी गई है। यह एग्जाम अगस्त में आयोजित किया जाएगा। बिहार लोक सेवा आयोग (बीपीएससी) की ओर से जारी नोटिफिकेशन के मुताबिक शिक्षक पदों के लिए
बिहार में 1.7 लाख से ज्यादा पदों पर होने वाली शिक्षक भर्ती के लिए एग्जाम डेट की घोषणा कर दी गई है। यह एग्जाम अगस्त में होगी। बिहार लोक सेवा आयोग (बीपीएससी) की ओर से जारी नोटिफिकेशन के मुताबिक, शिक्षक पदों के लिए होने वाली यह परीक्षा 24, 25, 26 और 27 अगस्त, 2023 को कराई जाएगी।
जिन उम्मीदवारों ने प्राथमिक शिक्षक (कक्षा 1 से 5), माध्यमिक शिक्षक (कक्षा 9-10), और पीजीटी शिक्षक (कक्षा 11-12) भर्ती के लिए आवेदन किया है, वे ऑफिशियल वेबसाइट से डिटेल्ड नोटिफिकेफशन पोर्टल पर देख सकते हैं। इन पदों के लिए एग्जाम शेड्यूल ऑफिशियल वेबसाइट bpsc.bih.nic.in पर अपलोड किया जाएगा।
12 जुलाई आवेदन की आखिरी तारीख 
बिहार लोक सेवा आयोग ने शिक्षक के 1,70, 461 पदों पर वैकेंसी निकाली है। इन पदों के लिए फिलहाल आवेदन की प्रक्रिया चल रही है और यह 12 जुलाई, 2023 को समाप्त होगी। BPSC के अनुसार, शिक्षक भर्ती के लिए 15 जून से ऑनलाइन आवेदन शुरू हुए थे।
एग्जाम शेड्यूल नोटिफिकेशन डाउनलोड करने की प्रोसेस 
स्टेप 1: ऑफिशियल वेबसाइट bpsc.bih.nic.in पर जाएं।
स्टेप 2: होमपेज पर "महत्वपूर्ण सूचना: स्कूल शिक्षक लिखित (वस्तुनिष्ठ) प्रतियोगी परीक्षा शुरू होने की तिथियां (विज्ञापन संख्या 26/2023)" लिंक पर क्लिक करें।
स्टेप 3: पीडीएफ स्क्रीन पर दिखाई देगा। इसमें उम्मीदवार एग्जाम डेट चेक करें।
स्टेप 4: आगे की जरूरत के लिए इसे डाउनलोड करके रखें।